Akmalxo‘ja Yusupovich Mavlonov Bosh prokuratura huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti boshlig‘i etib tayinlandi. Bu ma’lumot «Kun.uz» manbasi tomonidan tasdiqlandi. Adliya katta maslahatchisi Akmalxo‘ja Mavlonov ilgari Xorazm viloyati prokurori lavozimda faoliyat yuritgan. Bundan avvalroq Erkabay Aminovich Tadjiyev bosh prokurorga birinchi o‘rinbosar, Saidlaziz Saidasilovich Saidkarimov bosh prokuror o‘rinbosari bo‘lgani to‘g‘risida xabar berilgandi.